1. : இங்கே முன்வைக்கப்பட்ட சில குற்றங்களில், குறிப்பாகக் கண்ணியமற்ற சொற்களின் பயன்பாடு போன்றவைகளில் ஈடுப்பட்டதாகக் கூறப்படும் காலத்தில் இடம்பெற்ற அனைத்துக் கலந்துரையாடல்களையும் ஒருமித்துப் பார்க்காமல் குறித்த குற்றத்தின் தன்மையைப் புரிந்து கொள்ள முடியாது. உண்மையில், குற்றஞ்சாட்டப்பட்டவருக்கு எதிரான கருத்துக்களை முன்வைத்தவர்களில், நிர்வாகிகள் உட்படப் பலர் கடுமையான தனிமனிதத் தாக்குதல்களிலும், நடிகர் பட்டம் கொடுப்பது போன்ற கண்ணியமற்ற செயல்பாடுகளிலும் ஈடுபட்டுக் குற்றஞ்சாட்டப்பட்டவரைச் சீண்டிவிட்டார்கள் என்பதை இது குறித்த உரையாடல்களைக் கவனித்தவர்கள் எவரும் இலகுவில் புரிந்து கொள்ளலாம். இதனால், இவ்விடயத்தில் குற்றஞ் சாட்டப்பட்டவரை மட்டும் பொறுப்பாக்குவது ஒருபக்கச் சார்பானது.
1. : குற்றஞ்சாட்டப்பட்டவரின் பயனர் பக்கத்தில் அடையாளம் காட்டாத பயனர்கள் கண்ணியமற்ற சொற்களைப் பயன்படுத்திக் கண்டதையும் எழுதினார்கள். இதை வேறு பயனர்கள் நீக்கியபோது அதை எதிர்த்தவர்களும் உண்டு. எனவே இதைத் தடுப்பதற்காகப் தனது பயனர் பக்கத்தைப் பூட்டிவைப்பது அவருடைய உரிமை. இதை ஒரு குற்றச் செயலாகக் கொள்ள முடியாது.
1. : விக்கிப்பீடியாவின் பக்கங்களில்தான் இப்படியென்றால் அவரது தனிப்பட்ட மின்னஞ்சலுக்கும் மோசமான உள்ளடக்கங்களைக் கொண்ட மின்னஞ்சல்கள் அனுப்பப்பட்டதாகத் தெரிகிறது. இவ்வாறான ஒரு சூழ்நிலையை உருவாக்கி விட்டு குற்றஞ்சாட்டப்பட்டவர் சரியாக ஒத்துழைக்க வேண்டும் என்று எப்படி எதிர்பார்க்கலாம்?
1. : குற்றஞ்சாட்டியவரும், அவருக்குச் சார்பாகக் கலந்துரையாடிய சிலரும் தமக்குச் சாதகமான கருத்துக் கொண்டிராத பலரோடு நடந்துகொண்டவிதம் கண்ணியமாக இருக்கவிரும்பிய பயனர்கள் பலரை இவ்விவாதங்களில் கலந்துகொள்ள விடாமல் செய்துவிட்டது.
1. : அரசுக்கு எழுதிய கடிதம் குறித்த விடயத்தை ஒரு மோசமான குற்றச்சாட்டாக முன்வைத்திருப்பது மிகவும் துரதிட்டவசமானது. இந்தக்கடிதம் முன்னர் சில பயனர்களோடு பகிர்ந்துகொள்ளப்பட்டபோது, இன்று பெருப்பித்துக் காட்ட முற்படுபவர்கள் உள்ளிட்ட எவரும் இதை அப்போது நிர்வாகி அணுக்கம் நீக்குவதற்குரிய குற்றமாக எடுத்துக்காட்டவில்லை. இப்போது அதைக் குற்றமாக்கி நிர்வாக அணுக்கம் நீக்கக்கோருவது எந்த நியாயத்துக்குள்ளும் அடங்காது.
1. : இப்படியான சூழ்நிலையில் குற்றஞ்சாட்டப்பட்டவரை ஒரு தனிப்பட்ட பயனராகவன்றி எதிர்காலத்திலும் இம்மாதிரிப் பாதிப்புக்குள்ளாகக் கூடிய பயனர்களின் பிரதிநிதியாகத்தான் பார்க்க்க முடிகிறது. தங்களுக்குப் பிடிக்காவிட்டால் ஒரு பயனருக்கு எவ்வாறெல்லாம் தொல்லை கொடுக்கமுடியும் என்பதற்கும் இதன்போது எவ்வாறெல்லாம் விக்கிப்பீடியாவின் வழமையான நடவடிக்கைகள் பாதிப்படையக்கூடும் என்பதற்கும் இது நல்ல எடுத்துக்காட்டு. இந்தமாதிரியான நடவடிக்கைகளை ஊக்குவிப்பது த.வியின் எதிர்காலத்துக்கு நல்லதல்ல. எனவே இந்த நிர்வாக அணுக்க நீக்க முயற்சியைக் கடுமையாக எதிர்க்கிறேன். --மயூரநாதன் (பேச்சு) 09:10, 4 மார்ச் 2014 (UTC)
1. : //வாக்கிடும் காலத்தில் பயனர்களின் கருத்துக்கு எதிர் கருத்து இடுவது, உரையாடுவது ஆகியவற்றைத் தவிர்க்க வேண்டும்// என்ற ஒர் வேண்டுகோளை (அல்லது நிபந்தனை) ஏற்று அதன்படி நடப்பதே எனக்கு விருப்பம் என்றாலும், இங்கே கருத்து இட்ட சில பயனர்கள் எதிர்ப்பு வாக்கு இட்டதற்காக எனது பெயர் குறிப்பிட்டுக் குறைகூறியிருப்பதாலும், //.... மயூரநாதன் போன்ற பெரியவர்கள் யாராவது உறுதிப்படுத்தினால் ...// என்றவாறு கருத்திட்டிருப்பதாலும் இவற்றுக்குப் பதிலளிக்க வேண்டிய அவசியம் ஏற்பட்டுள்ளது.
1. : முதலாவதாக வாக்கெடுப்பு என்பது ஏற்கெனவே எல்லாராலும் ஒப்புக்கொள்ளப்பட்ட நடை முறையின் ஒரு பகுதியே. அப்படிப் பரிந்துரைக்கு எதிராக வாக்களிப்பது குற்றம் என்று யாராவது கருதிவதாக இருந்தால் முன்பே இது குறித்துத் தமது கருத்தை வெளியிட்டிருக்க வேண்டும். வாக்கெடுப்பு என்று வந்தால் ஒவ்வொருவரும் தமது கருத்துக்களுக்கு அமைவாக வாக்களிப்பதற்கான உரிமை இருக்கவேண்டும். வாக்கெடுப்பு வைக்கலாம் ஆனால் எல்லோரும் ஒரு குறிப்பிட்ட கருத்துக்கு ஆதரவாகத் தான் வாக்களிக்க வேண்டும் என்று கருதுவது வாக்கெடுப்பின் அடிப்படைகளுக்கே முரணானது.
1. : என்னுடைய எதிர் வாக்குக்கு என்ன காரணம் என்பதை நான் தெளிவாகவே விளக்கியுள்ளேன். தேனீ மீதான நிர்வாக அணுக்க நீக்கக் குற்றச் சாட்டின் தன்மை குறித்தும் அதை ஏன் நான் ஏற்கவில்லை என்பதையும் இதற்கு முன்னரும் மிகத் தெளிவாகவே எடுத்துக்கூறியுள்ளேன். என்னுடைய நிலைப்பாட்டுக்குக் காரணம் தேனி சுப்பிரமணி என்ற ஒரு தனி மனிதர் மீது கொண்ட அக்கறை அல்ல, தமிழ் விக்கிப்பீடியாவின் நலனே ஒரே காரணம் என்பதையும் வலியுறுத்திச் சொல்லியிருக்கிறேன்.
1. :குற்றஞ்சாட்டப்பட்டவர் மீது சுமத்தப்பட்ட பல குற்றங்களை, அவரை வெளியேற்றியே ஆகவேண்டும் என்ற முனைப்பில் அவரின் எதிர்ப்பாளர்கள் (நிர்வாகிகள் உட்பட) புரிந்துள்ளார்கள். பின்வருவனவும் இவற்றுள் அடங்கும்.
1. ::* மோசமான தனிமனிதத் தாக்குதல்.
1. ::* கண்ணியமாக உரையாடுபவர்கள் மீது குற்றம் சுமத்துதல், கேலி கிண்டல்களில் ஈடுபடல்,
1. ::* விக்கிப்பீடியாவுக்கு வெளியே முகநூல் போன்ற பொதுத் தளங்களில் விக்கிப்பீடியாவில் இடம்பெறுபவைகள் பற்றிக் (விசாரணை உட்பட) கேலி செய்து கிண்டல் அடித்தல்,
1. ::* தமிழ் விக்கிப்பீடியாவின் பயனர்களை வெளியில் எதிர்ப் பரப்புரை செய்யலாம் என்று தூண்டும் வகையில் எழுதுதல்,
1. ::* கைப்பாவைகளாக, அல்லது கையாட்களக இருக்கிறார்கள் அல்லது அவற்றை இயக்குகிறார்கள் என்னும் ஐயத்துக்கு உட்பட்டிருத்தல். (தேனீ மீது சுமத்தப்பட்டுள்ள இதே விதமான குற்றச்சாட்டு நியாயமானதாக இருப்பதாகக் கருதுபவர்களுக்கு)
1. ::* பத்தாண்டுக் கொண்டாட்டங்களுக்குப் பின்னர் நிலைமை இவ்வளவு மோசமானதற்குத் தேனிக்கு எவ்வளவு பொறுப்பு இருப்பதாகக் கருத முடியுமோ அதற்குக் குறையாத பொறுப்பு தேனி எதிர்ப்பாளர்களுக்கும் உண்டு.
1. : இவற்றை முன்னரே நான் பல தடவைகள் எடுத்துக்கூறியும் அவற்றைத் திருத்திக்கொள்ளச் சம்பந்தப்பட்டவர்கள் மறுத்துவருகிறார்கள். விசாரணையின் போது இவற்றையெல்லாம் கவனிக்கவேண்டும் என்று கோரியிருந்தேன் ஆனால் இவை எதுவுமே கவனத்துக்கு எடுத்துக்கொள்ளப்படவில்லை. ஒவ்வொரு விடயத்தையும் தனித்தனியாகவே விசாரிக்கவேண்டும் என்றால் தமிழ் விக்கிப்பீடியாவில் வேறு எதுவுமே செய்ய நேரம் இருக்காது. **தேனீ சுப்பிரமணிக்கு விதித்தது போல், இது சம்பந்தமாக முறையில்லாத வகையில் நடந்துகொண்டவர்கள் அனைவரையும் இனிமேல் அப்படி நடந்து கொள்ள மாட்டோம் என்று உறுதியளிக்கும்படி கேட்டுக்கொள்வதுதான் முறை**. அப்படி இல்லாமல் ஒருவரை மட்டும் குற்றவாளியாக்குவது எந்தவகையிலும் நியாயம் ஆகாது.
1. : இந்தவகையில் **தேனீயை மட்டும் குறிப்பிட்ட விடயங்களைச் செய்ய மாட்டேன் என உறுதியளிக்கக் கோருவதற்கு எனக்கோ வேறெவருக்குமோ தார்மீக உரிமை இருப்பதாக நான் கருதவில்லை**. பவுல், உங்கள் மீது எனக்கு நிரம்ப மதிப்பு உண்டு ஆனால் மேற்சொன்ன காரணங்களுக்காக உங்கள் கோரிக்கையை ஏற்கமுடியாமல் இருப்பதற்காக வருந்துகிறேன். என்னுடைய அறிவுக்கும் அனுபவத்துக்கும் எட்டியவகையில் சரியான முறையில் நான் நடக்கிறேன் என்ற நம்பிக்கை எனக்கு உண்டு. உங்கள் மனச்சாட்சிப்படி வாக்களிக்க உங்களுக்கு இருக்கும் உரிமையையும் மதிக்கிறேன். **குற்றம் எதுவுமே செய்யாதவர் முதற் கல்லை விட்டெறியலாம்** என யேசு பிரான் சொன்னதாக அறிந்திருக்கிறேன். இங்கே குற்றம் செய்துகொண்டே கல்லெறிந்து கொண்டிருக்கிறார்கள். இதற்கு ஆதரவாகச் செயற்படுவது என்னைப் பொறுத்தவரை சாத்தியமாகாது. ---மயூரநாதன் (பேச்சு) 07:10, 7 மார்ச் 2014 (UTC)
1. :: விளக்கத்திற்கு நன்றி. //**தேனீ சுப்பிரமணிக்கு விதித்தது போல், இது சம்பந்தமாக முறையில்லாத வகையில் நடந்துகொண்டவர்கள் அனைவரையும் இனிமேல் அப்படி நடந்து கொள்ள மாட்டோம் என்று உறுதியளிக்கும்படி கேட்டுக்கொள்வதுதான் முறை**// - விருப்பம். இந்தக் குழப்பத்தையெல்லாம் யார் ஆரம்பித்தார்கள் என்று புரியவில்லை. அனுபவம் மிக்க பயனர்/பயனர்கள் கைப்பாவை/கையாட்களாக இருந்து குற்றச்சாட்டுக்களை வைத்தமை ஏற்றுக்கொள்ள முடியாததே. யாராவது மூத்த பயனர்கள் தேனியாரிடம் தொடர்பு கொண்டு இந்தச் சிக்கலை முடிவுக்குக் கொண்டுவர வேண்டும் என்பதே என் அவா. அதனாலேயே தங்களைப் பெயர் குறிப்பிட்டுக் கருத்திட நேர்ந்தது. இதனால் உங்களுக்கு மனவருத்தம் ஏற்பட்டிருப்பின் மன்னிக்கவும். தமிழ் விக்கிப்பீடியா ஒரு குடும்பமாக ஒன்றுபட்டிருக்க வேண்டுமென்பதே எனது விருப்பம். --சிவகோசரன் (பேச்சு) 09:01, 7 மார்ச் 2014 (UTC)
1. இங்குள்ள கனகு, கோபி, மயூரநாதன் ஆகியோரின் கருத்துகளை முழுமனதோடு ஏற்கிறேன். மேலும்,
1. :://விக்கிப்பீடியா தண்டனைக் களமல்ல// ஓடோடி வந்து கற்றுத்தரும் களம்.
1. ::தேவையற்றதை நீ்க்கும் அணுக்கம் நம் ஒவ்வொருக்கும் உண்டு.
1. ::// ஒன்றுபட்டால் உண்டு வாழ்வு, நம்மில் ஒற்றுமை நீங்கினால் அனைவருக்கும் தாழ்வு//--≈ <font>**த<font color = "red">♥</font>உழவன்**</font><sup><font> **( கூறுக )** </font></sup> 03:23, 5 மார்ச் 2014 (UTC)